15 ค่ำ เดือน 11 (2545)

✨🌟  **15 ค่ำ เดือน 11 (2545)**

* **ชื่ออังกฤษ :** ***Mekhong Full Moon Party***
* **ประเภท :** **Drama / Mystery**
* **ผู้กำกับ :** จิระ มะลิกุล
* **บทภาพยนตร์ :** จิระ มะลิกุล
* **กำกับภาพ :** สมบูรณ์ พิริยะภักดีกุล
* **ลำดับภาพ :** ปาน บุษบรรณ
* **ออกแบบงานสร้าง :** เอก เอี่ยมชื่น
* **ออกแบบเครื่องแต่งกาย :** เอกศิษฐ์ มีประเสริฐกุล
* **ดนตรีประกอบ :** อมรพงศ์ เมธาคุณวุฒิ
* **บันทึกเสียง :** นิพัฒน์ สำเนียงเสนาะ
* **อำนวยการสร้าง :** ประเสริฐ วิวัฒนานนท์พงษ์, ยงยุทธ ทองกองทุน
* **บริษัทผู้สร้าง / จัดจำหน่าย :** จีเอ็มเอ็ม พิคเจอร์ส, หับ โห้ หิ้น ฟิล์ม
* **วันที่เข้าฉาย :** 11 ตุลาคม 2545 ฉายที่โรงภาพยนตร์เมเจอร์ ซีนีเพล็กซ์-EGV-เอสเอฟ ซีเนมา-ฯลฯ
* **ระบบถ่ายทำ :** ภาพยนตร์สี เสียงในฟิล์ม 35 มม.

## **เรื่องย่อ**

*เซื่อในสิ่งที่เฮ็ด เฮ็ดในสิ่งที่เซื่อ*

เมื่อการปรากฎตัวขึ้นของลูกไฟที่ต่างพร้อมใจกันพุ่งขึ้นมาจากริมฝั่งแม่น้ำโขงในทุกค่ำคืนที่ตรงกับ 15 ค่ำ เดือน 11 ของทุกปี เหตุการณ์ทั้งหมดได้ถูกผูกบันทึกขึ้นเป็นเรื่องราวที่ยังไม่สามารถหาข้อสรุปได้ว่าเกิดจากอะไร ใครเป็นคนทำ และทำไปเพื่ออะไร

คาน เด็กหนุ่มที่หลวงพ่อโล่ชุบเลี้ยงมาแต่เล็กแต่น้อย เกิดปฏิเสธที่จะร่วมวงในปฏิบัติการในปีนี้ด้วยเหตุผลที่ว่าโลกที่แท้จริงภายนอกนั้น วิวัฒนาการมันก้าวไกลเกินกว่าที่จะมานั่งหลอกคนแบบนี้ได้ แต่โลกใบที่ คาน บอก มันเป็นคนละโลกกับโลกของหลวงพ่อ โลกที่ความศรัทธายังคงเป็นปัจจัยหล่อเลี้ยงให้ทุกชีวิตดำเนินต่อไป ความขัดแย้งที่เกิดขึ้นมิได้หยุดอยู่แค่ความคิดของคนต่างฝ่ายที่คิดเห็นไม่เหมือนกัน แต่มันยังลามไปถึงความขัดแย้งระหว่างขอบเขตของการทำสิ่งที่เชื่อว่าเป็นการทำความดีและการหลอกลวง

## **Image Gallery & วีดีโอ**

* **ดูเพิ่มเติมที่ : [1] [2] [3] [4]**

* Image Gallery
* วีดีโอ 1
* วีดีโอ 2
* Spoil

## **เกร็ด**

* **บั้งไฟพญานาค** (หรือก่อนปี พ.ศ. 2529 เรียก **บั้งไฟผี**) เป็นปรากฏการณ์ที่กล่าวกันว่าเห็นที่แม่น้ำโขง ลักษณะเป็นลูกกลมเรืองแสงลอยขึ้นจากน้ำขึ้นไปในอากาศ จำนวนลูกไฟมีรายงานระหว่างหลายสิบถึงหลายพันลูกต่อคืน บั้งไฟพญานาคเกิดช่วงวันออกพรรษาทุกปี มีการนำเรื่องข้อสงสัยที่มาของบั้งไฟพญานาค มาทำเป็นภาพยนตร์เรื่องนี้

* ภาพยนตร์เรื่องนี้เป็นผลงานการกำกับภาพยนตร์เรื่องแรกของ จิระ มะลิกุล ผลงานที่ผ่านมา มีทั้งงานด้านกำกับภาพยนตร์โฆษณา และกำกับมิวสิควิดีโอ โดยก่อนจะมาทำงานในเรื่องนี้ เขาได้มีส่วนร่วมเขียนบทกับ ยงยุทธ ทองกองทุน ในภาพยนตร์เรื่อง *สตรีเหล็ก (2543)*

* จิระ มะลิกุล ใช้เวลานานกว่าแปดเดือนในการเขียนบทภาพยนตร์เรื่องนี้ เขานำบทปึกใหญ่มาให้ ยงยุทธ ทองกองทุน และ ประเสริฐ วิวัฒนานนท์พงษ์ หลังอ่านบทจบ ทั้งสิน และ เสริฐ รู้สึกได้ว่าเป็นบทที่ดีมาก และตัดสินใจว่าภาพยนตร์เรื่องนี้จะเป็นภาพยนตร์ที่หับโห้หิ้น ฟิล์ม เลือกเป็นภาพยนตร์เปิดตัวกับจีเอ็มเอ็ม พิคเจอร์ส เป็นเรื่องแรก

* การคัดเลือกนักแสดงนั้น ทีมงานเดินทางระหว่างกรุงเทพฯ และจังหวัดในภาคอีสานอยู่นานกว่าจะลงตัว ทีมงานสร้างเลือกใช้นักแสดงหน้าใหม่ที่ยังไม่เคยผ่านงานแสดงภาพยนตร์มาเป็นดารานำ

* ภาพยนตร์เรื่องนี้ยังได้ เอก เอี่ยมชื่น ผู้ฝากผลงานไว้ในฐานะโปรดักชั่นดีไซน์ ในภาพยนตร์ที่ประสบความสำเร็จอย่างมากมาย มาร่วมทำงานคุมภาพ ฉาก และงานด้านโปรดักชั่น ที่ปรากฏเป็นภาพในเรื่องนี้

* การทำงานเรื่องนี้ในส่วนของทีมงานสร้าง ประกอบด้วย สมบูรณ์ พิริยะภักดีกุล ผู้กำกับภาพและช่างภาพ, ปาน บุษบรรณ ลำดับภาพ, มนตรี วัดละเอียด ช่างแต่งหน้าเอฟเฟ็ค, ธิฐิพล แฝงสีคำ ช่างแต่งหน้า, เอกศิษฐ์ มีประเสริฐกุล ออกแบบเครื่องแต่งกาย

* ภาพยนตร์เรื่องนี้เคยถูกชาวหนองคายบางส่วนประท้วงเรียกร้องไม่ให้ฉาย หาว่ามีการบิดเบือนเนื้อเรื่องเกี่ยวกับบั้งไฟพญานาค แต่ จิระ มะลิกุล ได้เรียกร้องให้ชาวหนองคายที่ประท้วงภาพยนตร์เรื่องนี้ดูให้จบเรื่องก่อน

* ภาพยนตร์เรื่องนี้ได้รับคัดเลือกให้เป็นภาพยนตร์ไทย 1 ในจำนวน 25 เรื่องที่ได้ประกาศขึ้นทะเบียนมรดกภาพยนตร์ของชาติ ครั้งที่ 5 โดยหอภาพยนตร์แห่งชาติ ในปี พ.ศ. 2558

## **รางวัล และอนุสรณ์**

* **รางวัลภาพยนตร์แห่งชาติ สุพรรณหงส์ ครั้งที่ 12**
	+ ภาพยนตร์ยอดเยี่ยม
	+ ผู้กำกับภาพยนตร์ยอดเยี่ยม (จิระ มะลิกุล)
	+ ผู้แสดงนำชายยอดเยี่ยม (นพดล ดวงพร)
	+ บทภาพยนตร์ยอดเยี่ยม (จิระ มะลิกุล)
	+ ถ่ายภาพยอดเยี่ยม (สมบูรณ์ พิริยะภักดีกุล)
	+ ลำดับภาพยอดเยี่ยม (ปาน บุษบรรณ)
	+ บันทึกเสียงและผสมเสียงยอดเยี่ยม (นิพัฒน์ สำเนียงเสนาะ)
	+ ดนตรีประกอบภาพยนตร์ยอดเยี่ยม (อมรพงศ์ เมธาคุณวุฒิ)
	+ เทคนิคการสร้างภาพพิเศษยอดเยี่ยม (บริษัท โอเรียลทัลโฟสท์)

* **รางวัลภาพยนตร์ไทย ชมรมวิจารณ์บันเทิง ครั้งที่ 11**
	+ ภาพยนตร์ยอดเยี่ยม
	+ ผู้กำกับการแสดงยอดเยี่ยม (จิระ มะลิกุล)
	+ ผู้แสดงนำชายยอดเยี่ยม (นพดล ดวงพร)
	+ บทภาพยนตร์ยอดเยี่ยม (จิระ มะลิกุล)
	+ ถ่ายภาพยอดเยี่ยม (สมบูรณ์ พิริยะภักดีกุล)
	+ ลำดับภาพยอดเยี่ยม (ปาน บุษบรรณ)
	+ ดนตรีประกอบภาพยนตร์ยอดเยี่ยม (อมรพงศ์ เมธาคุณวุฒิ)
	+ กำกับศิลป์ยอดเยี่ยม (เอก เอี่ยมชื่น)

* **รางวัลพระราชทานพระสุรัสวดี ครั้งที่ 26 ประจำปี พ.ศ. 2545**
	+ ดนตรีประกอบภาพยนตร์ยอดเยี่ยม (อมรพงศ์ เมธาคุณวุฒิ)
	+ รางวัลภาพยนตร์ส่งเสริมสังคม-วัฒนธรรมและการท่องเที่ยว

* **รางวัลแฮมเบอร์เกอร์อวอร์ดส์ ครั้งที่ 1**
	+ ดนตรีและเพลงประกอบภาพยนตร์ยอดเยี่ยม (อมรพงศ์ เมธาคุณวุฒิ)
	+ รางวัลแผนการโฆษณาและประชาสัมพันธ์ภาพยนตร์ยอดเยี่ยม

* **โครงการของหอภาพยนตร์ (องค์การมหาชน)**
	+ มรดกภาพยนตร์ของชาติ ครั้งที่ 2 (พ.ศ. 2555)

* **70 สุดยอดภาพยนตร์ไทยในสมัยรัชกาลที่ 9 (พ.ศ. 2561)** จัดโดย คณะกรรมการภาพยนตร์และวีดิทัศน์แห่งชาติ กระทรวงวัฒนธรรม ร่วมกับสมาพันธ์สมาคมภาพยนตร์แห่งชาติ